22. ΝΟΜΟΘΕΤ.ΔΙΑΤΑΓΜΑ υπ' αριθ. 3037 της 6/8 Οκτ. 1954 Περί αναγνωρίσεως της εν Λευκωσία της Κύπρου λειτουργούσης Ιερατικής Σχολής "Απόστολος Βαρνάβας" ως ισοτίμου προς τα εν τω Κράτει λειτουργούντα Κατώτερα Εκκλησιαστικά Φροντιστήρια. Άρθρον μόνον.-1.Η εν Λευκωσία της Κύπρου λειτουργούσα τριτάξιος Ιερατική Σχολή "Απόστολος Βαρνάβας" εις ην εγγράφονται απόφοιτοι του Δημοτικού Σχολείου αναγνωρίζεται ως ισότιμος καθ' όλα τα εν τω Κράτει λειτουργούντα Κατωτέρα Εκκλησιαστικά Φροντιστήρια. 2.Αι περί του διδακτικού προσωπικού των ανεγνωρισμένων Ελληνικών Σχολείων Μέσης Εκπαιδεύσεως της Αλλοδαπής ισχύουσαι διατάξεις επεκτείνονται και επί του διδακτικού προσωπικού της ως άνω Ιερατικής Σχολής. 3.Δια τους περί ων τα προηγούμενα εδάφια έχουσιν εφαρμογήν από της χρονολογίας ιδρύσεως της περί ης πρόκειται Ιερατικής Σχολής αι διατάξεις του εδαφ. 1 παρ. α' του άρθρ. 2 του Α.Ν. 1854/1951 "περί απονομής πολιτικών και στρατιωτικών συντάξεων", ως αύται ετροποποιηθήσαν και συνεπλήρωσαν μεταγενεστέρως. 23. ΝΟΜΟΘΕΤ. ΔΙΑΤΑΓΜΑ, υπ' αριθ.  3069 της 6/9 Οκτ. 1954. Περί μετεγγραφής των μαθητών των Εκκλησιαστικών Σχολών και του Ιεροδιδασκαλείου Βελλάς εις σχολεία της Μέσης Εκπαιδεύσεως. Άρθρον Μόνον.-1.Μαθηταί των Εκκλησιαστικών Σχολών και των τεσσάρων κατωτέρων τάξεων του Ιεροδιδασκαλείου Βελλάς, οίτινες κατά την διάρκειαν των σπουδών των αποδεικνύονται ότι δεν  κέκτηνται τας προϋποθέσεις της Ιερωσύνης, δύνανται να μετεγγράφωνται, εις αντιστοίχους τάξεις των σχολείων Μέσης Εκπαιδεύσεως κατόπιν κατατακτηρίων εξετάσεων κατά το άρθρ. 12 του από 30ης Ιαν./1ης Φεβρ. 1954 Β.Δ/τος "περί των εγγραφών, μετεγγραφών, ποινών, εξετάσεων μαθητών σχολείων Μέσης Εκπαιδεύσεως" και υφ' ους όρους οι εκ των ιδιωτικών γυμνασίων προερχόμενοι μαθηταί. 2.Εν ταις περιπτώσιες ταύταις αι τέσσαρες κατώτεραι τάξεις του Ιεροδιδασκαλείου Βελλάς θωρούνται ισότιμοι προς τας Ε', ΣΤ' Ζ' και Η' τάξεις του Γυμνασίου ή των ισοτίμων σχολείων, αι δε Ε' και ΣΤ' τάξεις των Εκκλησιαστικών Σχολών προς τας Ζ' και Η' τάξεις των Γυμνασίων και των εξομοιουμένων αυτοίς σχολείων Μέσης Εκπαιδεύσεως. 3.Οι δι' οιονδήποτε λόγον απομακρυνθέντες κατά το σχολικόν έτος 1953-54 μαθηταί εκ του Ιεροδιδασκαλείου Βελλάς δύνανται να υποστώσιν εις το πλησιέστερον γυμνάσιον της κατοικίας των κατατακτήριον μεν εξέτασιν οι των τριών κατωτέρων τάξεων, απολυτήριον δε οι της τετάρτης τάξεως εις μίαν των εξεταστικών περιόδων του Σεπτεμβρίου 1954 ή του Φεβρουαρίου 1955. 4.Αι μέχρι και του σχολικού έτους 1953-54 γενόμεναι εις σχολεία της Μέσης Εκπαιδεύσεως μετεγγραφαί μαθητών εκ των Ε' και ΣΤ' τάξεων των Εκκλησιαστικών Σχολών θεωρούνται νόμιμοι. Η ισχύς του παρόντος Ν.Δ/τος άρχεται από της δημοσιεύσεώς του εις την Εφημερίδα της Κυβερνήσεως. 